<classify> YANGA jana ilitoa onyo kwa timu za Ligi Kuu baada ya kuiangushia Stand United kipigo cha mabao 4-3 kwenye Uwanja wa Taifa Dar es Salaam. Hata hivyo, kipa wa Yanga, Nkizi Kindoki aliigharimu Yanga kwa kuruhusu kufungwa mabao ya kizembe.Ibrahim Ajibu alitoa pasi ya mabao yote huku akifunga bao moja katika mechi hiyo iliyokuwa ya vuta Mshambuliaji wa Stand United, Hafidh Mussa katikati akimtoka mchezaji wa Yanga, Deus Kaseke kulia wakati wa mchezo wa Ligi Kuu Tanzania Bara uliochezwa Uwanja wa Taifa, Dar es Salaam jana.Yanga ilishinda kwa mabao 4-3. Picha na Rahel Pallangyo. nikuvute. Hiyo ni mechi ya pili kwa Yanga, baada ya kupata ushindi wa mabao 2-1 katika mechi ya kwanza dhidi ya Mtibwa Sugar.Mkongwe Mrisho Ngassa aliandika bao la kuongoza kwa Yanga katika dakika ya kwanza tu kwa shuti kali baada ya kuunganisha pasi ya Ajibu, dakika ya 15. Alex Kitenge aliyekuwa nyota wa Stand jana kwa kuifungia mabao yote matatu, aliisawazishia Stand bao hilo.Dakika ya 32, Ajib aliiweka mbele Yanga kwa kuandika bao la pili akiunganisha pasi ya Papy Tshishimbi kabla ya kuujaza mpira wavuni. Dakika mbili baadae, Andrew Vincent Dante alifunga bao la tatu kabla Deus Kaseke hajaongeza la nne katika dakika ya 54.Stand United ilipata bao lake la pili katika dakika ya 58 kupitia kwa Kitenge. Kitenge alifunga bao hilo baada ya kuuwahi mpira uliotemwa na kipa wa Yanga, Kindoki alipokuwa kwenye harakati za kuokoa shuti la Erick Mbilizi.Huku mashabiki wa Yanga waliokuwa na shangwe za nguvu uwanjani jana wakiamini timu yao itaondoka na ushindi wa mabao 4-2, Kitenge aliiongezea Stand bao la tatu katika dakika za majeruhi.Kwa ujumla, Yanga jana ilicheza vizuri zaidi katika kipindi cha kwanza, huku Stand United ikibadilika kipindi cha pili na kujaribu kupata mabao lakini washambuliaji wake ama walipiga mipira nje ama juu na wakati mwingine kuondoshwa na mabeki wa Yanga.Mechi nyingine ya Ligi Kuu ilichezwa jana kwenye uwanja wa Sokoine Mbeya ambapo wenyeji Mbeya City walishinda mabao 2-1 dhidi ya Alliance.  <topic>: MICHEZO 